|  |  |  |
| --- | --- | --- |
| ที่ ศธ ๐๕๑๓.๑๐๑๐๗/**ว.๐๘๔๒** | **ku thai** | มหาวิทยาลัยเกษตรศาสตร์  ๕๐ ถนนงามวงศ์วาน เขตจตุจักร  กรุงเทพฯ ๑๐๙๐๐ |

**๑๘**  พฤศจิกายน ๒๕๕๙

**เรื่อง** ขอความอนุเคราะห์ตอบแบบประเมิน

**เรียน** ผู้บังคับบัญชาหรือหัวหน้างาน


ตามที่พระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๒) พ.ศ. ๒๕๔๕ กำหนดให้มีระบบการประกันคุณภาพการศึกษา เพื่อพัฒนาคุณภาพและมาตรฐานการศึกษา ซึ่งมหาวิทยาลัยเกษตรศาสตร์ ได้เล็งเห็นความสำคัญของการผลิตบัณฑิต จึงได้จัดทำโครงการวิจัยคุณภาพของบัณฑิตขึ้น เพื่อเป็นการประกันคุณภาพของบัณฑิตในแต่ละหลักสูตร และนำไปสู่การผลิตบัณฑิตได้อย่างมีคุณภาพ

มหาวิทยาลัยเกษตรศาสตร์ จึงใคร่ขอความกรุณาจากท่าน ในฐานะที่เป็นผู้บังคับบัญชาหรือหัวหน้างาน กรุณาตอบแบบประเมิน โดยให้ข้อมูลบัณฑิตที่ทำงานในบังคับบัญชา/ทำงานเกี่ยวข้องกับท่าน

อนึ่ง การตอบแบบประเมินครั้งนี้จะไม่มีผลกระทบต่อตัวท่าน/หน่วยงานของท่าน เนื่องจากการรายงานผลการศึกษาจะแสดงเป็นภาพรวมและรายหลักสูตร และ**หากบัณฑิตที่ท่านกำลังประเมิน ได้ลาออกจากสถานที่ทำงาน ท่านยังสามารถประเมินได้เช่นกัน**

จึงเรียนมาเพื่อขอความอนุเคราะห์ตอบแบบประเมิน พร้อมทั้ง**ส่งคืนมหาวิทยาลัยภายในวันศุกร์ที่ ๒๗ มกราคม พ.ศ. ๒๕๖๐** และขอขอบพระคุณมา ณ โอกาสนี้

ขอแสดงความนับถือ



(นายจงรัก วัชรินทร์รัตน์)

รักษาการแทนอธิการบดีมหาวิทยาลัยเกษตรศาสตร์

กองแผนงาน

สำนักงานอธิการบดี

โทร. ๐-๒๙๔๒-๘๒๐๐-๔๕ ต่อ ๔๗๐๙

โทรสาร ๐-๒๙๔๒-๘๑๖๐